kardosdrur/scandi-wiki huggingface dataset:
Karl Kirk

Karl Kirk (5. april 1890 i Sønder Nærå – 6. marts 1955 i Aarhus) var en dansk gymnast som deltog i OL 1912 i Stockholm.

Kirk vandt en sølvmedalje i gymnastik under OL 1912 i Stockholm. Han var med på det danske hold som kom på en andenplads for hold i svensk system. Hold fra tre nationer var med i konkurrencen, der blev afholdt på Stockholms Stadion.

Kirk var søn af friskolelærer Kirk i Sønder Nærå og var også lærer, Han kom til Eriksminde Efterskole i 1916 efter at han havde fået sin læreruddannelse i Jelling. I 1917 bliver Kirk forstander på Eriksminde Efterskole efter at Mads Laursen har solgt skolen til skolekredsen. Kirk  drev skolen indtil sin død i 1955.

Eksterne henvisninger 
 Karl Kirk Biography and Olympic Results – Olympics at Sports-Reference.com  

Gymnaster fra Danmark
Olympiske sølvmedaljevindere fra Danmark
Deltagere for Danmark ved sommer-OL 1912
Jens Kirkegaard

Jens Kirkegaard (1. juni 1889 i Lindum – 20. april 1966 i Randers) var en dansk gymnast som deltog i OL 1912 i Stockholm.

Kirkegaard vandt en sølvmedalje i gymnastik under OL 1912 i Stockholm. Han var med på det danske hold som kom på en andenplads for hold i svensk system. Hold fra tre nationer var med i konkurrencen, der blev afholdt på Stockholms Stadion.

Kirkegaard var gårdmand i Lindum.

Eksterne henvisninger 
 Jens Kirkegaard Biography and Olympic Results – Olympics at Sports-Reference.com  

Gymnaster fra Danmark
Olympiske sølvmedaljevindere fra Danmark
Deltagere for Danmark ved sommer-OL 1912
Carl Koch (politiker)

Carl Johan Koch (ved dåben: Johann Carl) (19. februar 1819 på Frijsenborg – 6. marts 1885 i København) var en dansk godsejer (i samtiden kaldt proprietær) og politiker.

Han var søn af gartner Georg Heinrich Koch, blev 1837 student fra Aarhus Katedralskole og i 1843 juridisk kandidat. Han var dernæst forpagter af hovedgården Trudsholm ved Mariager, som faderen havde købt 1844, og som han arvede 1871 og solgte 1879.

Carl Koch var 1856-58 og 1868-73 formand for Kastbjerg Sogneråd, 1859 og 1865 medlem af Randers Amtsråd og 1863-81 landvæsenskommissær.

Han var folketingsmand for Randers Amts 1. valgkreds (Mariagerkredsen) fra 25. april 1876 til 3. januar 1879. Han tilhørte Højre. Han blev valgt med folketingsvalget 1876 i konkurrence med kredsens tidligere repræsentant, lærer Jacob Jensen fra Sal, samt endnu en venstremand, kredsens senere folketingsmand, gårdejer Niels Erikstrup. Koch vandt med 659 stemmer mod henholdsvis 381 og 545, men stillede ikke op ved valget i 1879.

Han blev gift 16. oktober 1844 i Vor Frue Kirke med Oline Rasmine Møller (11. marts 1822 i København – 26. Jan. 1886 sammesteds), datter af barber Joachim Gotsche Møller og Johanne Marie Bagge.

Han er begravet på Kastbjerg Kirkegård.

Kilder 
 Victor Elberling, Rigsdagens Medlemmer gennem 100 Aar, bind 1, København: J.H. Schultz Forlag 1949, s. 299.

Folketingsmedlemmer i 1870'erne
Godsejere fra Danmark
Amtsrådsmedlemmer
Kommunalpolitikere fra Danmark
Personer fra Jylland
Jurister fra Danmark
Studenter fra Aarhus Katedralskole
Carl Koch

Carl Koch er navnet på flere personer, blandt andre:

 Carl Koch (politiker) (1819-1885) – dansk godsejer og politiker (Carl Johan Koch)
 Carl Koch (præst) (1860-1925) – dansk valgmenighedspræst (Carl Frederik Koch)
Kristen Vadgaard

Kristen Møller Vadgaard (2. juni 1886 i Stenild – 16. februar 1979 i Gjern) var en dansk gymnast som deltog i OL 1912 i Stockholm.

Vadgaard vandt en sølvmedalje i gymnastik under OL 1912 i Stockholm. Han var med på det danske hold som kom på en andenplads for hold i svensk system. Hold fra tre nationer var med i konkurrencen, der blev afholdt på Stockholms Stadion.

Eksterne henvisninger 
 Kristen Vadgaard Biography and Olympic Results – Olympics at Sports-Reference.com  

Gymnaster fra Danmark
Olympiske sølvmedaljevindere fra Danmark
Deltagere for Danmark ved sommer-OL 1912
Johannes Vinther

Johannes Larsen Vinther (5. januar 1893 i Nørre Broby – 24. maj 1968 i Oure) var en dansk gymnast som deltog i OL 1912 i Stockholm.

Vinther vandt en sølvmedalje i gymnastik under OL 1912 i Stockholm. Han var med på det danske hold som kom på en andenplads for hold i svensk system. Hold fra tre nationer var med i konkurrencen, der blev afholdt på Stockholms Stadion.

Eksterne henvisninger 
 Johannes Vinther Biography and Olympic Results – Olympics at Sports-Reference.com  

Gymnaster fra Danmark
Olympiske sølvmedaljevindere fra Danmark
Deltagere for Danmark ved sommer-OL 1912
Junior-VM i håndbold 1997 (mænd)

Juniorverdensmesterskabet i håndbold for mænd 1997 var det 11. junior-VM i håndbold for mænd, og turneringen med deltagelse af 20 hold afvikledes i Tyrkiet i perioden 23. august – 5. september 1997.

Turneringen blev vundet af Danmark, som i finalen besejrede Ukraine med 29-23. Bronzemedaljerne gik til Frankrig, som i bronzekampen vandt 28-24 over Polen.

Slutrunde 

De 20 deltagende hold var inddelt i fire grupper med fem hold i hver, og i hver gruppe spillede holdene en enkeltturnering alle-mod-alle. De fire gruppevindere, de fire -toere og de fire -treere gik videre til ottendedelsfinalerne, mens holdene, der sluttede som nr. 4 eller 5 i hver gruppe, spillede 1/16-finaler om de sidste fire pladser i ottendedelsfinalerne.

Indledende runde

Gruppe A

Gruppe B

Gruppe C

Gruppe D

Finalekampe

Medaljevindere

Placeringskampe om 5.- til 8.-pladsen 

Placeringskampene havde deltagelse af de fire tabende kvartfinalister.

Kilder / eksterne henvisninger 
 IHF – Junior-VM 1997   
 Handball World Championship Archive – Men Junior Handball XI World Championship 1997

Noter 

Håndbold i 1997
VM i håndbold
Natura 2000-område nr. 27 Hvidbjerg Å, Ove Sø og Ørum Sø

Natura 2000-område nr. 27 Hvidbjerg Å, Ove Sø og Ørum Sø er et 1572 hektar stort habitatområde, der nr. 27 og området omkring Ove Sø er også fuglebeskyttelsesområde; området ligger i Thisted Kommune.
Af Natura 2000-områdets samlede areal er 1.229 ha af arealet omfattet af naturbeskyttelseslovens § 3;
Desuden er der 2 ha løvskov og 5 ha nåleskov, mens resten af landarealet består af agerjord, bebyggede arealer mm.

Beskrivelse 
Natura 2000-området rummer et antal søer bl.a. de større søer Ove Sø, Ørum Sø og Nørhå Sø, som står i forbindelse
med hinanden gennem Hvidbjerg Å-systemet. Der findes i alt 58 søer og vandhuller i området med et samlet areal på 835 ha. De omkringliggende arealer er mose, rørskov og engpartier, hvor
hovedparten er tørre og afgræssede kulturenge og en mindre del er små afgrænsede vældområder. På de flyvesandsdækkede flader ved Ove Søs nordlige del, findes små partier med gråklit/grønsværsklit. Området rummer også fine rigkær, og der er tidligere er registreret bl.a. leverurt, kødfarvet gøgeurt og den sjældnere børste-kogleaks. Som fuglelokalitet er området især værdifuldt for rastende Sangsvane og Sædgås og områdets bestand af Odder vurderes at være stabil. Derudover er der i området potientielle leversteder for arter som flod- og havlampret og stor vandsalamander. De værste trusler mod området er tilgroning og øget eutrofiering.
Indenfor Natura 2000-området er der et mindre overlap med fredningen af Lyngby – Flade Sø.

Natura 2000-planen er vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner for
gennemførelsen af planen. Planen videreføres og videreudvikles i anden planperiode 2016-21.

Natura 2000-området ligger i Thisted Kommune, og naturplanen er koordineret med vandplanen 1.2 Limfjorden.

Se også 
 Internationale naturbeskyttelsesområder i Danmark

Kilder og henvisninger 

 Kort over området
 Naturplanen 2016-2021
 Basisanalysen for naturplanen
 Basisanalyse 2016-2021

Lokaliteter i Thisted Kommune
Fuglebeskyttelsesområder i Danmark
EU-habitatområder i Danmark
Nationalpark Thy
Hvidbjerg Å

Hvidbjerg Å er en å der løber i den sydlige del af Thy fra Ove Sø mod sydvest, forbi herregårdene Lyngholm og Ørumgård til  Ørum Sø, hvorfra den har   udløb mod syd til  Krik Vig i den vestlige del af Limfjorden. Åen er den centrale del i Natura 2000-område nr. 27 Hvidbjerg Å, Ove Sø og Ørum Sø.

Vandløb i Danmark
Lokaliteter i Thisted Kommune
Tjønnholstinden

Tjønnholstinden er et bjerg der ligger syd for søen Gjende og nord for Leirungsdalen i Vågå Kommune. Innlandet fylke i Norge. På nordsiden ligger en 400 m lodret bjergside ned til Nordre Tjønnholet, en cirque med isbræ. Bjerget har to toppe med en smal bjergæg imellem. Vesttoppen er topunktet, den noget lavere østtop (2.318 moh.) går også under navnet Steinflytind. Tjønnholstinden er Norges 17. højeste bjergtop.

Adkomst 
Tjønnholstinden bestiges let fra flere sider. Kommer man fra øst kan det anbefales at gå over Høgdebrotet. Derfra går man op på snefeltet til Steinflytind. Herfra på ryggen til toppen.

Eksterne kilder og henvisninger 
Beskrivelse af Tjønnholstinden

Bjerge i Innlandet
Jotunheimen
Adrian Johns

Sir Adrian James Johns (født 1951 i Redruth, Cornwall) er en engelsk viceadmiral i Royal Navy og nuværende guvernør i Gibraltar.

Karriere i søværnet 
Johns studerede som ung fysik på Imperial College London, inden han i 1973 kom ind i Royal Navy. Han blev udnævnt til løjtnant i 1975 og gjorde tjeneste som helikopterpilot, inden han 1979 blev flyveinstruktør. I 1981 fik han kommandoen over HMS Yarnton i Hong Kong, og året efter blev han udnævnt til orlogskaptajn. Johns varetog med den rang forskellige poster, og i 1988 steg han yderligere til kommandørkaptajn, i hvilken egenskab han havde kommandoen over to fregatter (efter hinanden). I 1994 blev Johns forfremmet til kommandør og kom til at stå i spidsen for endnu en fregat, afvekslende med forskellige opgaver i forvarsministeriet. 

I 2001 fik han kommandoen over det største fartøj i den britiske flåde på den tid, HMS Ocean, der blandt andet deltog i første fase af Irakkrigen i 2003. Han blev kort efter udnævnt til kontreadmiral, og i 2005 blev han viceadmiral og Second Sea Lord, en post han holdt til 2008.

Guvernør i Gibraltar 
I juni 2009 bekendtgjorde udenrigs- og Commonwealth-ministeriet, at Adrian Johns ville efterfølge Robert Fulton som guvernør i Gibraltar. Johns ankom til det britiske oversøiske territorium på HMS Lancaster 26. oktober 2009 og aflagde ed som guvernør.

Udmærkelser 
Adrian Johns har modtaget en række udmærkelser gennem sin karriere. Han blev Commander of the British Empire i 2001, Dronningens fortjenstpris (Queen's Commendation for Valuable Service) i 2003 for sin indsats i Irakkrigen, og Knight Commander of the Order of the Bath i 2008. I 2011 fik han Knight of the Order of St. John.

Eksterne henvisninger 

Admiraler fra Storbritannien
Guvernører i Gibraltar
Personer tildelt Commander of the Order of the British Empire
Money Can't Buy (EP)

Money Can't Buy var en invitation-koncert til støtte for Kylie Minogues album Body Language på Hammersmith Apollo i London, England. Denne begivenhed koste en million pund og billetter var ikke tilgængelig for salg. Koncerten blev senere udgivet på DVD under titlen Body Language Live.

Extended Play 
En begrænset EP blev senere udgivet den 10. februar 2004 og blev solgt gratis med købet af Body Language.

Sporliste

Referencer 

Kylie Minogue-album
Album fra 2004
EP-plader
FUJ-Prisen

FUJ-prisen er en journalistisk hæderspris, som uddeles af Foreningen for Undersøgende Journalistik (FUJ) til en eller flere journalister. Prisen blev første gang uddelt i 2007.

Foreningen uddeler årligt i alt fire priser, som hver især hylder årets bedste undersøgende journalistiske præstationer inden for fire kategorier:

 FUJ's Graverpris for årets vigtigste, undersøgende historie.
 FUJ's Metodepris for den mest nyskabende metode i arbejdet med en undersøgende historie.
 FUJ's Formidlingspris for den bedst formidlede undersøgende historie.
 FUJ's Aktualitetspris for at publicere undersøgende journalistik om en fælles nyhedsbegivenhed inden for cirka 30 dage efter begivenheden.

Før 2016 blev der i stedet for de fire kategorier uddelt priser for hver udgivelsesplatform, hhv. tv, radio, avis, magasin, bog og web. Disse priser blev alle uformelt benævnt Graverprisen.

Modtagere

2019 
 Graverprisen: Peter Ernstved Rasmussen for afdækning af nepotisme og inhabilitet i Forsvarets top på netmediet Olfi.
 Metodeprisen: Mette Mayli Albæk, Louise Dalsgaard og Natascha Reé Mikkelsen for bogen “Terroristen fra Nørrebro – Jagten på Omar el-Hussein” (Politikens Forlag).
 Formidlingsprisen: Kristian Corfixen for bogen Sygeplejersken (Lindhardt og Ringhof).
 Aktualitetsprisen: Louise Drivsholm, Martin Bahn og Lasse Skou Andersen for artikelserie i Dagbladet Information om landbrugets påvirkning af klimaforskning.

2015 
 Tv: Operation X for "Den store jobfidus".
 Avis: Thomas Gösta Svensson, Anders Ejbye-Ernst, Alexander Sokoler, Steffen Moses og Jens Christian Hillerup fra Ekstra Bladet for "Fri Adgang".
 Radio: Claus Nordahl og Anders Bindesbøll for P1-dokumentaren "Voldtægt on demand". 
 Web: Bo Elkjær og Kristian Sloth fra DR's undersøgende databaseredaktion.
 Bog: Jesper Tynell for bogen Mørkelygten.

2014 
 Henrik Moltke (journalist)

2007 
 Tv: Tom Heinemann for "Når tilbud dræber".
 Avis: Niels Sandøe og Thomas Svaneborg for artikelserie i Jyllands-Posten om nepotisme i Codan og Lærerstandens Brandforsikring.

Kilder

Eksterne henvisninger 
 for Undersøgende Journalistik: FUJ-prisen 

Hædersbevisninger fra Danmark
Etableret i 2007
Foreningen for Undersøgende Journalistik

Foreningen for Undersøgende Journalistik (FUJ) er en dansk forening oprettet i 1989, der arbejder for at fremme undersøgende journalistik.

Foreningen uddeler FUJ-prisen inden for fire kategorier: Graverprisen, Aktualitetsprisen, Metodeprisen og Formidlingsprisen.

Henvisninger 

Journalistik
Foreninger fra Danmark
Etableret i 1989
Hals Barre

Hals Barre er navnet på en sandbanke ud for Langeraks (den østligste del af Limfjorden) udløb i Kattegat. Den har navn efter byen Hals der ligger ved nordbredden af udløbet, og er dannet ved sandvandring langs Himmerlands og Vendsyssels kyster; den der går ca. 4 km ud fra kysten med dybder på 2-3 m hvilket giver vanskeligheder for skibsfartens adgang til Limfjorden. Langerak forgrener sig over Hals Barre i tre løb, Egens Dyb, Vejdyb og nordligst Hådyb, der ligger mellem strandvoldene Nordmandshage og Korsholm.

Sejlrende 

I 1883 begyndte Aalborg Havn at grave en sejlrende gennem banken. Havnen søgte men opnåede ikke statslig deltagelse. Sejlrenden havde først 4,5 meters dybde, men blev senere, i 1889 uddybet til 5,7 m, i 1898 til 6,5 m og i 1899 til 7,5 m; den nuværende dybde er 9,4 m og bredden på 110 m. Det sand, som afgraves ved vedligeholdelse af sejlrenden, anvendes i cementproduktionen ved Aalborg Portland.

Sejlrenden markeres, blandt mange afmærkninger, af Hals Barre Fyr, der blev opført i 1912, som afløsning for et fyrskib.

Naturområde 

Hals Barre ligger i Natura 2000 område nr. 14 Ålborg Bugt, Randers Fjord og Mariager Fjord og er både habitatområde og fuglebeskyttelsesområde. I farvandet mellem Hals barre og kysten ligger vildtreservatet Hals-Egense som omfatter dele af havet og småøerne ud for Limfjordens udløb i
Kattegat.

Eksterne kilder og henvisninger 

 Vedligeholdelse af sejlrenden ved Hals Barre

Rev i Danmark
Kattegat
Sandbanker
Hals (by)
Brian Dybro

Brian Dybro (født 11. juli 1979) er en dansk socialpædagog og politiker, der siden kommunalvalget 2009 har været 1. viceborgmester i Odense Kommune, valgt for Socialistisk Folkeparti. Fra nytåret 2012/13 og frem til kommunalvalget 2013 var han desuden fungerende rådmand for Børn- og Ungeudvalget, i stedet for Stina Willumsen, der skulle på barselsorlov. Han fungerer desuden som partiets gruppeformand og politiske ordfører i byrådet.

Han blev desuden udpeget til at efterfølge hende som partiets borgmesterkandidat ved kommunalvalget i 2013.

I sit civile liv har Dybro arbejdet på botilbuddet St. Dannesbo i Odense. Før han blev indvalgt i byrådet var han gennem nogle år formand for SF i Odense.

Under formandsvalget i sensommeren 2012 meldte Dybro hurtigt ud, at han støtter Astrid Krag.

Referencer

Eksterne henvisninger 
 Biografi på Odense Kommunes hjemmeside 

Pædagoger fra Danmark
Medlemmer af Odense Byråd
Viceborgmestre fra Socialistisk Folkeparti
Rådmænd i Odense
Tim McIlrath

Timothy "Tim" James McIlrath (født i November 3, 1978) er mest kendt som sanger i Punk/Hardcore bandet Rise Against men har også spillet i Post-hardcore bandet Baxter i 1995-1999. Og har også spillet i Metalcore bandet Armeuos Angelus.

Punkmusikere
Rise Against
Musikere fra USA
Kvænangen (fjord)

Kvænangen (nordsamisk: Návuonna) er en fjord i Kvænangen og Skjervøy kommuner i Troms og Finnmark fylke i Norge. Fjorden er 117 km lang i henhold til kartverkets målinger; – NAF Veibok opgiver 72 km, åbenbart med andre målepunkter. Den har indløb mellem Hylla i vest og Ramnes i øst, og går hovedsagelig i en sydlig retning ind til Kvænangsbotn.

Den ydre del af fjorden ligger øst for Arnøya og Laukøya i Skjervøy. Syd for Laukøya ligger selve Skjervøya, og mellom denne og Store Haukøya længere mod øst går den store fjordarm Reisafjorden mod sydvest ind til Storslett. Øen Spildra ligger midt i fjorden hvor den begynder at skære sig ind i fastlandet, mens Rødøya ligger længere mod nordvest. I området ved disse øer går der mange fjordarme mod øst. Længst mod nord ligger Olderfjorden, derefter Reinfjorden, Jøkelfjorden som er den længste af disse fjorde og som strækker sig ind til Øksfjordjøkelen, og til slut Lille Altafjorden og Burfjorden.

Syd for Spildra ligger øen Skorpa, og på vestsiden af fjorden mellem disse to øer ligger den vejløse bygd Valanhamn. Sydøst for Skorpa ligger øen Nøklan, og syd for Nøklan går Badderfjorden mod øst. I områderne nord for Badderfjorden er der få bosættelser ved selve fjorden, men i området er der flere bygder, hvoraf de største er Undereidet og Sekkemo ved Badderfjorden, og Sørstraumen på vestsiden af fjorden. Ved Sørstraumen krydser Europavej E6 fjorden via den 440 meter lange Sørstraumen bro. Indenfor Sørstraumen ligger Årøyan midtfjords og bygden Kjækan ligger på østsiden. Herfra går det smalle sund Lillestraumen ind til den inderste del af fjorden, som kaldes Sørfjorden.

Fjorde i Troms og Finnmark

Skjervøy
Kvænangen
WZRD (flertydig)

WZRD henviser til flere ting:

 WZRD (band) – bandet WZRD
 WZRD (album) – et album af gruppen WZRD
Sherlock (tv-serie)

Sherlock er en britisk tv-serie baseret på sir Arthur Conan Doyles originale fortællinger om Sherlock Holmes. Benedict Cumberbatch spiller Sherlock Holmes og Martin Freeman spiller dr. John H. Watson. Tv-serien bygger på bøgerne, men foregår i det 21. århundrede og dermed med teknologi som mobiltelefoner, internet osv. På trods af de over hundrede års forskel, er der en del lighedspunkter fx har dr. Watson deltaget i den britiske hærs kampe i Afghanistan, før mødet med Sherlock Holmes.

Den første sæson med tre afsnit havde premiere i 2010. Anden sæson fulgte i 2012 med endnu tre afsnit og den tredje sæson havde premiere i januar 2014. Serien har fået ekstremt positive anmeldelser og blev solgt til mere end 200 territorier og lande, heriblandt Danmark. Den er blevet nomineret utallige priser, heriblandt BAFTA, Emmy og Golden Globe.

Sæson 1 (2010) 
 A Study in Pink (En studie i lyserødt)
A Study in Scarlet, 1887 - En Studie i Rødt, 1893 
 The Blind Banker (Den blinde bankmand)
 The Great Game (Farlig leg)

Sæson 2 (2012) 
 A Scandal in Belgravia (Skandalen i Belgravia)
A Scandal in Bohemia, 1891 - (En skandale i Bøhmen)
 The Hounds of Baskerville (Baskervilles hunde)
The Hound of the Baskervilles, 1902 - (Baskervilles Hund)
 The Reichenbach Fall (Sherlock Holmes' død)
The Final Problem, 1893 - Sherlock Holmes' død, 1898

Sæson 3 (2014) 
 Many Happy Returns (Mini-episode)
 The Empty Hearse (Den tomme ligvogn)
The Adventure of the Empty House, 1903 - Historien om det Tomme Hus, 1917
 The Sign of Three (De 3's tegn)
The Sign of the Four, 1890 - De Fires Tegn, 1894
 His Last Vow (Hans sidste løfte) med Lars Mikkelsen som skurken Charles Augustus Magnussen
His Last Bow, 1917 - (Hans Sidste Buk)

Uden for sæson (2016) 
 The Abominable Bride (Den afskyelige brud)
The Adventure of the Musgrave Ritual, 1893 – Mordet i Reigate, 1902

Soundtracks 
 Sherlock: Series One Soundtrack (2010)
 Sherlock: Series Two Soundtrack (2012)
 Sherlock: Series Three Soundtrack (2014)

Referencer

Eksterne henvisninger 
 
 
 Sherlocked 

Tv-programmer fra BBC
Sherlock Holmes
Britiske tv-serier fra 2010'erne
Ren Energi Oplysning, REO

Ren Energi Oplysning, REO, (tidligere Reel Energi Oplysning) er en dansk forening fra 1976 arbejder for en saglig energidebat, der skal danne grundlag for valget af fremtidens energikilder. Derfor er REO også åben for alle energiproduktionsformer, blot de er forsvarlige både i forhold til økonomi, samfund og miljø.

REO stod i 1970-erne i modsætning til Organisationen til Oplysning om Atomkraft (OOA), idet foreningerne trods de neutrale betegnelser var tilhængere hhv. modstandere af atomkraft.

Kilder 

Energi i Danmark
Foreninger fra Danmark
Come Again (The Quetzal)

Come Again (The Quetzal) er den 4. single fra den danske singer-songwriter Soluna Samay, udgivet i 2012. Sangen indgik den Danske Singles Chart på nummer 18.

Eksterne henvisninger 
 Soluna Samay bounces back with chart success

Singler fra 2012
Popsange
Moscow Exchange

"Moscow Exchange MICEX-RTS" (ОАО Московская Биржа ММВБ-РТС) er Ruslands største børs, lokaliseret i hovedstaden Moskva. På børsen handles værdipapirer, obligationer, derivater, valuta, osv. Virksomheden er officielt etableret 19. december 2011 ved en sammenlægning af Moskvas to største børser henholdsvis Moscow Interbank Currency Exchange (MICEX) og Russian Trading System (RTS). Begge virksomheder blev skabt i 1990'erne og var gennem to årtier de ledende børser i Rusland og blandt de største i verden. Sammenlægningen skabte en enkelt enhed, som forventes at blive en af de ledende børser på globalt plan og et væsentligt redskab til Ruslands plan om at gøre Moskva til et internationalt finanscentrum.

Målet med sammenlægningen er desuden at optimere det russiske børsmarked, ved at undgå overlap og ved at skabe en enkel handelsplatform.

Sammenlægningen er endnu ikke komplet. Problemer med sammenlægningen af infrastrukturen har resulteret i fejl i den elektroniske handelsløsning. På de første handelsdage var der eksempler på kortvarige computernedbrud, hvilket betød at nogle handler ikke blev gennemført.

Den nye børs har gennemgået en brandingproces og børsens nye navn blev offentliggjort i juli 2012.

Kilder

Eksterne henvisninger 
 Officielle website 
 Engelske version 

Virksomheder i Moskva
Børser
Virksomheder fra Rusland
Etableret i 2011
Ullsfjorden

Ullsfjorden (nordsamisk: Moskavuotna, finsk Moskivuono) er en fjord i kommunerne Tromsø, Lyngen og Karlsøy i Troms og Finnmark fylke i Norge.

Fjorden er 110 km lang i henhold til kartverkets målinger; NAF Veibok opgiver 75 km, åbenbart med andre målepunkter. Fjorden strækker sig fra Lyngstuva i nord til Sjøvassbotn i syd. Den sydlige del af fjorden, fra Storstraumen til Sjøvassbotn, kaldes ofte Sørfjorden. Fra Sjøvassbotn er der kun 2,5 km over til Balsfjord. Ret nord for Storstraumen går fjordarmen Kjosen ca 12 kilometer østover, til den møder det 3 km brede Lyngseidet. Vest for fjorden ligger halvøen Stuoranjarga, i øst ligger Lyngenhalvøya.

Fjorde i Troms og Finnmark
Karlsøy
Lyngen
Tromsø